The Flash (τηλεοπτική σειρά, 2014)

***The Flash*** (ελληνική απόδοση: *Ο Φλας*) είναι το όνομα της αμερικάνικης τηλεοπτικής σειράς που αναπτύχθηκε από τους σεναριογράφους/παραγωγούς Γκρεγκ Μπερλάντι, Άντριου Κράισμπεργκ και Τζεφ Τζωνς, που προβάλλεται στο κανάλι The CW.  Βασίζεται στα κόμικ της DC Comics και τον χαρακτήρα Μπάρρυ Άλλεν/Flash, τον υπερήρωα με την στολή που πολεμά το έγκλημα και έχει την δύναμη να κινείται με υπεράνθρωπη ταχύτητα. Είναι μία σειρά-παρακλάδι του *[[Arrow (τηλεοπτική σειρά)|Arrow]]*. Η σειρά ακολουθεί τον Άλλεν, τον οποίο ενσαρκώνει ο Γκραντ Γκάστιν, ο οποίος είναι ένας ερευνητής του εγκληματολογικού και ο οποίος αποκτά υπεράνθρωπη ταχύτητα, την οποία και χρησιμοποιεί, για να πολεμά εγκληματίες, συμπεριλαμβανομένων και άλλων που απέκτησαν υπεράνθρωπες ικανότητες.

Αρχικά, η ιδέα ενός εσωτερικού πιλότου συλλήφθηκε μετά την θετική αντιμετώπιση προς τον Γκάστιν για τις δύο εμφανίσεις του ως Μπάρρυ Άλλεν στην σειρά *Arrow* που οδήγησε τους παραγωγούς να επιλέξουν την ανάπτυξη ενός πλήρους πιλότου με μεγαλύτερο προϋπολογισμό και να κάνουν πραγματικότητα τον κόσμο του Μπάρρυ με περισσότερη λεπτομέρεια. Η Κολλήν Άτγουντ, σχεδιάστρια της στολής του *Arrow*, προσκλήθηκε να σχεδιάσει την στολή του Flash, η οποία σχεδιάστηκε με βάση τα κόμικ. Η δημιουργική ομάδα ήθελε να είναι σίγουρη ότι ο Flash θα έμοιαζε στον αντίστοιχο χαρακτήρα των κόμικ και δεν θα ήταν μία φτωχή απομίμηση. Η σειρά έκανε κυρίως γυρίσματα στο Βανκούβερ της Βρετανικής Κολομβίας στον Καναδά.

Το *The Flash* έκανε πρεμιέρα στην Βόρεια Αμερική στις 7 Οκτωβρίου 2014, και ο πιλότος της έγινε η δεύτερη μεγαλύτερη αριθμητικά πρεμιέρα στην ιστορία του CW, μετά την σειρά *[[The Vampire Diaries|Tα Ημερολόγια ενός Βρυκόλακα]]* το 2009. Είχε θετική απόκριση από κριτικούς και κοινό και κέρδισε το βραβείο στα People's Choice Award ως "Αγαπημένη Νέα Δραματική Σειρά" το 2014. Στις 11 Ιανουαρίου 2015, το The CW ανανέωσε τη σειρά για δεύτερο κύκλο, ο οποίος προγραμματίστηκε για τις 6 Οκτωβρίου 2015 και ολοκληρώθηκε στις 24 Μαΐου 2016.. Στις 11 Μαρτίου 2016 το The CW ανανέωσε τη σειρά για τρίτη σεζόν. Στις 8 Ιανουαρίου η σειρά ανανεώθηκε για τέταρτο κύκλο επεισοδίων. Στις 2 Απριλίου η σειρά ανανεώθηκε για πέμπτη σεζόν. Το τελευταίο επεισόδιο της σειράς (και δέκατο τρίτο της ένατης σαιζόν) προβλήθηκε στις 24 Μαΐου 2023. 

Τόσο το *Flash* όσο και το *Arrow* δημιούργησαν χαρακτήρες που αργότερα απέκτησαν τη δική τους σειρά, τους ''Θρύλους του Αύριο'' (''Legends of Tomorrow'').

## Υπόθεση
Αφού έγινε μάρτυρας τού υπερφυσικού φόνου της μητέρας του και την εσφαλμένη φυλάκιση του πατέρα του για το φόνο, ο Μπάρρυ Άλλεν τίθεται υπό την κηδεμονία του ντετέκτιβ Τζο Ουέστ και της οικογένειάς του. Ο Άλλεν γίνεται ένας πανέξυπνος, μα κοινωνικά άβολος, ερευνητής του εγκληματολογικού του Αστυνομικού Τμήματος της Σέντραλ Σίτυ. Η εμμονή του με το τραγικό παρελθόν του τον μετατρέπει σε έναν απόκληρο σε σχέση με τους συνομηλίκους του· ερευνά παγωμένες υποθέσεις, παραφυσικά γεγονότα, και όλα τα νέα της επιστημονικής κοινότητας που ίσως τον βοηθήσουν να λύσει το φόνο της μητέρας του. Κανείς δεν έχει πιστέψει την περιγραφή του για το έγκλημα - μία σφαίρα φωτός με πρόσωπο άνδρα εισέβαλε στο σπίτι το βράδυ - και ο Άλλεν νιώθει την ορμή να βρει τις βάσεις όσων είπε και να διαλευκάνει την υπόθεση και το όνομα του πατέρα του. 

Δεκατέσσερα χρόνια μετά το θάνατο της μητέρας του ένας επιταχυντής σωματιδίων παθαίνει βλάβη κατά την διάρκεια δημόσιας αποκάλυψής του, λούζοντας το κέντρο της πόλης με μία χωρίς προηγούμενο μορφή ραδιενέργειας που προκαλεί μία ισχυρή καταιγίδα. Ο Άλλεν χτυπάται από μία αστραπή της θύελλας και λούζεται με χημικά του εργαστηρίου του. Όταν ξυπνήσει μετά από ένα εννιάμηνο κώμα, ανακαλύπτει την ικανότητά του να κινείται με υπεράνθρωπες ταχύτητες. Ο δρ. Χάρρισον Ουέλλς, ο κακόφημος πλέον σχεδιαστής του αποτυχόντος επιταχυντή, περιγράφει την μοναδική φύση του Μπάρρυ ως "μετανθρώπινη"· Ο Άλλεν σύντομα ανακαλύπτει ότι δεν είναι ο μόνος που άλλαξε από την ραδιενέργεια. Ο Άλλεν ορκίζεται να προστατεύσει τη Σέντραλ Σίτυ από την κλιμακούμενη βία των μετανθρώπινων εγκληματιών. Βοήθεια θα δεχθεί από τους λίγους κοντινούς φίλους του και συνεργάτες, που διαφυλάττουν τα μυστικά του.

## Ηθοποιοί

* Γκραντ Γκάστιν: *Μπάρρυ Άλλεν* / *Flash*
* Κάντις Πάττον: *Άιρις Ουέστ*
* Ντανιέλ Πάναμπεϊκερ: *Κέιτλιν Σνόου* / *Killer Frost* / *Khione*
* Ρικ Κόσνετ: *Έντι Θων* και *Μάλκολμ Γκίλμορ* / *Cobalt Blue* 
* Κάρλος Βάλντες: *Σίσκο Ραμόν* / *Vibe* και *Mecha-Vibe* 
* Τομ Κάβανω: *Χάρρισον Ουέλλς* και *Ίομπαρντ Θων* / *Reverse-Flash* 
* Τζέσσι Λ. Μάρτιν: *Τζο Ουέστ*
* Κέιναν Λόνσντεηλ: *Ουώλλυ Ουέστ*/ *Kid Flash* 
* Νηλ Σάντιλαντς: *Κλίφφορντ ΝτεΒόου* / *The Thinker* 
* Χάρτλεϋ Σώιερ: *Ραλφ Ντίμπνυ* / *Elongated Man* 
* Ντανιέλ Νικολέ: *Σεσίλ Χόρτον* / *Virtue* 
* Τζέσσικα Πάρκερ Κέννεντυ: *Νόρα Ουέστ-Άλλεν* / *XS* 
* Κρις Κλάιν: *Όρλιν Ντουάιερ* / *Cicada* 
* ΛαΜόνικα Γκάρρετ: *Μαρ Νόβου* / *Monitor* και *Μόμπιους* / *Anti-Monitor*
* Έφραντ Ντορ: *Ίβα ΜακΚάλλοκ* / *Mirror Monarch* 
* Κέυλα Κόμπτον: *Αλλέγκρα Γκαρσία* 
* Μπράντον ΜακΝάιτ: *Τσέστερ Π. Ρανκ*
* Τζον Κορ: *Μαρκ Μπλέιν* / *Chillblaine*

## Παραπομπές



## Εξωτερικοί σύνδεσμοι
* 
* 
* 

Κατηγορία:Flash (κόμικς)
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές βασισμένες σε κόμικς της DC
Κατηγορία:Παράλληλα σύμπαντα στη μυθοπλασία
Κατηγορία:Τηλεοπτικές σειρές του The CW
Κατηγορία:Arrowverse
Κατηγορία:Τηλεοπτικά spin-off